Gedagte vir die dag: Geloofskrisis: Geloof of hoogmoedFoto: Pixabay.com Kyk na die hoogmoediges! Hulle vertrou op hulleself en hulle lewe is boos. Die regverdiges, daarenteen, sal deur hulle geloof lewe. (Habakuk 2:4) Habakuk was vol vrae vir God. Hoe kon God dan so ’n bose volk soos die Babiloniërs gebruik om Israel te straf? God het gesê: “Moenie toelaat dat hoogmoed julle daarvan weerhou om te sien wat Ek doen nie. Julle moet elke dag getrou lewe en vertrou dat Ek weet wat Ek doen.” Het jy ’n hele klomp vrae vir God? Is jy bereid om Hom te vertrou en te wag totdat Hy gereed is om jou vrae te beantwoord? Regverdige God, ek vertrou op U. Maar soms is dit ontsettend moeilik met soveel vrae wat in my kop rondmaal. Gee my die nodige geduld om elke dag u liefde in gehoorsaamheid te ervaar. Amen.